**Konstituering og evaluering af gruppeturen**

**Tirsdag d. 20. februar, 2024**

**Deltagere:** John, Philip, Sus, Louise, Gitte og Søren

|  |  |  |
| --- | --- | --- |
| Punkt | Beslutning | Ansvarlig |
| *Introduktion til Gitte og Søren* | Gitte og Søren fik en indflyvning til, hvad Forældreforeningen er, og hvad vores opgaver består i.  I grove træk er det:   * Madlavning til gruppetur og oprykningstur * Organisering af kirkebladsuddeling * Juletræsindsamling * Finansierer initiativer i spejdergruppen   Det blev diskuteret, om man skal gøre ”reklame” for uddeling af kirkebladene ad andre kanaler end Facebook. Det kunne være Instagram og SnapChat. | Alle |
| *Konstituering* | Forældreforeningen fordelte rollerne blandt medlemmer af bestyrelsen. Posterne blev som følger:  *Kasserer* – John  *Sekretær* – Philip  *Formand* – Posten kunne ikke besættes, så vi vil høre gruppen, om de vil hjælpe med at sende en rekrutteringsmail ud til spejderforældrene. Sus tager kontakt til Lenna og Birgitte omkring udsendelse af mail. | Alle |
| *Evaluering af gruppeturen* | Forældreforeningen var begejstret for hytten og køkkenfaciliteterne. Vi ser gerne, at hytten bliver valgt til næste års gruppetur, og vi spytter gerne i kassen, hvis opgaven er for økonomisk tung at løfte for gruppen.  Køkkentjansen passer fint til 4 personer.  For nogle forældre var køreturen lang, så hvis det skal være samme destination, vil det give god mening at afklare det med forældrene, om det går an at køre til Lohals igen.  Service fra den lokale Brugs var exceptionel, så vi køber gerne madvarer derfra igen.  Det generelle indtryk er, at mængderne i bestillingen var rimelige. John har lavet en oversigt over, hvad der blev brugt, og hvor meget der var i overskud. Louise og John fik sammenlignet bestillingen med forbruget. John vil forsøge at lave et system, så vi kan regne forbrug/bestilling pr person.  Der bruges 2½ pølsehorn pr. mand til middag søndag.  Der skal bruges 3 boller pr mand hele turen.  Det passer med 2 stykker kage pr mand. | Alle |